b'\n_START_ARTICLE_\nKalidasa\n_START_PARAGRAPH_\nK\xc4\x81lid\xc4\x81sa (Devan\xc4\x81gar\xc4\xab: \xe0\xa4\x95\xe0\xa4\xbe\xe0\xa4\xb2\xe0\xa4\xbf\xe0\xa4\xa6\xe0\xa4\xbe\xe0\xa4\xb8 "sluga Kali") je poznati indijski pisac, koji se smatra jednim od najve\xc4\x87ih pisaca na jeziku sanskrt. Vrijeme u kojem je \xc5\xbeivio nije to\xc4\x8dno poznato, ali se smatra da je radio ili u 4. ili 5. ili u 6. stolje\xc4\x87u._NEWLINE_Svoja knji\xc5\xbeevna djela, bazirao je na motivima iz hinduisti\xc4\x8dke mitologije i filozofije._NEWLINE_Najpoznatija su mu djela dvije indijske epske poeme, "Raghuvamsa" i "Kum\xc4\x81rasambhava", i tri indijske drame "M\xc4\x81lavik\xc4\x81gnimitram", "Abhij\xc3\xb1\xc4\x81na\xc5\x9b\xc4\x81kuntalam" i "Vikram\xc5\x8drva\xc5\x9b\xc4\xabyam".\n_START_SECTION_\n\xc5\xbdivot\n_START_PARAGRAPH_\nIz \xc5\xbeivota K\xc4\x81lid\xc4\x81sa se sa sigurno\xc4\x87u ni\xc5\xa1ta ne zna, osim njegovih djela. Tako nije poznato ni vrijeme u kojem je \xc5\xbeivio, ni mjesto gdje je \xc5\xbeivio._NEWLINE_Prema legendi o njegovom \xc5\xbeivotu, pjesnik je bio poznat po svojoj ljepoti, koje je zapala za oko princezi koja se je udala za njega. Prema legendi Kalidasa nije bio \xc5\xa1kolovan, te se je princeza \xc4\x8desto sramila zbog njegova neznanja i nepismenosti. Jednom prilikom nakon \xc5\xa1to ga je princeza posramila, Kalidasa se je odlu\xc4\x8dio po\xc4\x8diniti samoubojstvo u jezercu. Prije samoubojstva zazvao je bo\xc5\xbeicu Kali za pomo\xc4\x87, \xc4\x8diji je bio odani \xc5\xa1tovatelj (\xc5\xa1to mu govori i samo ime "sluga Kali"). Ona ga je nagradila iznenadnim darom izvanredne mudrosti._NEWLINE_Tada je postao najbriljantnijim od "devet dragulja" na dvoru slavnog kralja Vikramaditya iz Ujjaina. Legenda govori da ga je ubila njegova ljubavnica na Sri Lanka u vrijeme vladavine Kumaradasa.'